b'\n_START_ARTICLE_\nKawalang hangganan\n_START_SECTION_\nPaglalarawan\n_START_PARAGRAPH_\nIsang paglalarawan ng kawalang hangganan ay ang pag-iisip kung hanggang saan hahantong ang kalawakan. Mayroong paraang pangmatematika kung paano mapag-uusapan ang hinggil sa kawalang hangganan. Sa pagtatala ng buong mga bilang: 1, 2, 3, at iba pa. Maitatanong kung ano ang pinakamalaking bilang na maaabot. Ang sagot dito ay walang pinakamalaking bilang na maaabot dahil laging makapagdaragdag o makapagdurugtong ng iba pang bilang at makakakuha pa ng mas malaking bilang kaysa dati. Maaari ring hatiin, o padaanin sa dibisyon, ang isang bilang, at kahit na anong liit pa nito ay maaari pa rin itong hatiin nang hatiin upang maging mas maliliit pang mga bilang.'